Twee vragmotorbestuurders in mensehandel betrap – praag.co.za
Twee vragmotorbestuurders in mensehandel betrap
Twee bruin vragmotorbestuurders sal na verwagting om borgtog aansoek doen in die Marble Hall-landdroshof Dinsdag nadat hulle in hegtenis geneem is weens beweerde mensehandel.
Die Direktoraat vir Prioriteitsmisdaadondersoek (Valke) se kapt Matimba Maluleke het gesê Idrisa Yusuf Mussa, 39, en Danison Prahima, 39, is in hegtenis geneem op 28 Julie en sal Vrydag in die hof verskyn.
“Die polisie het twee verdagte vragmotors geparkeer langs die pad naby Marble Hall onderskep. Terwyl hulle ‘n deursoeking van die twee vragmotors gedoen het, was die polisie geskok om 59 Malawiese immigrante waaronder nege vroue, twee van hulle minderjariges, en die res volwasse mans te ontdek,” het Maluleke gesê.
“Die 59 migrante is aan die agterkant van die vragmotor versteek en ‘n paar was in ‘n ernstige toestand van dehidrasie. Sommige van die immigrante is met vervalste paspoorte betrap.”
Hy het gesê al 59 individue sal aangekla word omdat hulle onwettig in die land is en sal na verwagting binnekort verskyn in die Marble Hall-landdroshof.
Skrywer praagGepubliseer op 2 Augustus 2016 Kategorieë Nuus, Suider-AfrikaSleutelwoord Malawi, mensehandel, Valke
Vorige Vorige artikel: Brandstofstaking kan voornemende kiesers tuis hou
Volgende Volgende artikel: Trump se posisie verstewig verder